# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. október 29-én megtartott üléséről.

**76/2015.(X.29.) Kt. sz. határozat**

Görbeháza Község Önkormányzati Képviselő-testülete a tulajdonát képező görbeházi 084/4 hrsz-ú 2766 m2 területű, kivett saját használatú út megnevezésű ingatlanát értékesíti Varga Attila (4220 Hajdúböszörmény, Dorogi u. 40.) részére 500.000 Ft vételárért.

A vevőt terheli a jogügylet ingatlan-nyilvántartási bejegyzéséhez szükséges eljárás költsége.

Felhatalmazza a képviselő-testület a polgármestert az adásvételi szerződés megkötésére és a szükséges intézkedések megtételére a jogügylet lebonyolítása érdekében.

Végrehajtásért felelős: Giricz Béla Lászlóné polgármester

Határidő: 2015. november 30.

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2015-10-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. október 29-én megtartott üléséről.

**77/2015.(X.29.) Kt. sz. határozat**

Görbeháza Község Önkormányzati Képviselő-testülete – figyelemmel a szociális igazgatásról és szociális ellátásokról szóló 1993. évi III. törvény 136. § (8) – (9) bekezdéseiben foglaltakra – felülvizsgálta a családsegítés, illetve a gyermekjóléti szolgáltatási feladatok ellátásának módját, szervezeti kereteit. A felülvizsgálat eredményeként az alábbiak szerint döntött:

A képviselő-testület a jogszabályi rendelkezéseknek megfelelően Görbeháza község közigazgatási területén a családsegítés és a gyermekjóléti szolgáltatás feladatait 2016. január 1. napjától a Görbeháza Község Önkormányzata fenntartásában működő Szociális Gondozási Központ, Család- és Gyermekjóléti Szolgálat útján látja el, az intézmény önálló szakmai egységeként család- és gyermekjóléti szolgálatot működtet.

Végrehajtásért felelős: Giricz Béla Lászlóné polgármester

Határidő: 2015. november 30.

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2015-10-30

**A kivonat hiteles!**

Molnár Istvánné

jegyzőkönyvvezető